Burbulo rikiavimo algoritmas
Burbulo rikiavimo metodas – vienas iš paprastų, bet nelabai efektyvių rikiavimo algoritmų. Algoritmo principas – nuosekliai iš eilės peržiūrėti gretimų elementų poras, prireikus elementus sukeisti, perkeliant mažesnį arčiau pradžios. Tokiu būdu per pirmą iteraciją mažiausias elementas perkeliamas į pirmą poziciją, vėliau tas pats principas taikomas posekiui be pirmo elemento ir t. t. Algoritmo veikimo principas primena virimo procesą, kai oro burbulai kyla į paviršių, dėl to jis ir yra taip vadinamas. Burbulo algoritmas N elementų masyvo rikiavimui naudoja apie N²/2 lyginimų ir N²/2 keitimų vietomis, tiek laukiamu, tiek ir blogiausiu atveju. Algoritmas nenaudoja papildomos atminties.